Document ID: 31999R0149

31999R0149
L 018/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 149/1999 НА СЪВЕТА
от 19 януари 1999 година
за изменение на Регламент (EO) № 2027/95 на Съвета за създаване на система за управление на риболовното усилие по отношение на определени риболовни зони и ресурси на Общността
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност,
като взе предвид Регламент (EO) № 3760/92 на Съвета от 20 декември 1992 г. за установяване на система на Общността за рибарството и аквакултурите (1) и по-специално член 8, параграф 4 от него,
като взе предвид предложението на Комисията,
като има предвид, че Регламент (EO) № 685/95 на Съвета от 27 март 1995 г. относно управлението на риболовното усилие, свързано с определени риболовни зони и ресурси на Общността (2) постановява критериите и процедурите за въвеждането на система за управлението на риболовното усилие в участъците на ICES Vб, VI, VII, VIII, IX, X и в зоните на CECAF 34.1.1, 34.1.2 и 34.2.0;
като има предвид, че Регламент (EO) № 2027/95 (3) създава система за управлението на риболовното усилие, свързано с определени риболовни зони и рибни ресурси на Общността и максималното годишно риболовно усилие за всяка държава-членка и за всеки риболовен район, въз основа на информацията, изпратена от държавите-членки;
като има предвид, че когато Регламент (EO) № 2027/95 беше приет, Дания бе на мнение, че промишленият риболов трябва да се третира по същия начин, както и океанския риболов и, следователно, не предаде на Комисията своето изчисление на риболовното усилие, изисквано за тези риболовни кораби;
като има предвид, че промишленият риболов от страна на Дания има за цел улов на пелагични видове, както и на дънни видове риба, по-специално норвежки паут и риби пясъчници;
като има предвид, че следователно е необходимо, въз основа на информацията, препратена чрез молбата, изготвена от Дания на 22 юли 1997 г., и в съответствие с критериите, определени в Регламент (EO) № 2027/95, да се коригира нивото на максималното риболовно усилие, отпуснато на Дания, за да се отчете промишленият риболов на тези дънни видове риба;
като има предвид, че следователно Регламент (EO) № 2027/95 следва да бъде изменен,
ПРИЕ НАСТОЯЩИЯ РЕГЛАМЕНТ:
Член 1
Частта от приложението към Регламент (EO) № 2027/95, отнасящо се до максималното годишно риболовно усилие за Кралство Дания по отношение на дънните видове риба, използвайки някои теглени риболовни уреди и стационарни риболовни уреди, се заменя с приложението към настоящия регламент.
Член 2
Настоящият регламент влиза в сила на седмия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 19 януари 1999 година.

Labels: 18
6